wickkiey/tamil-wikipedia-markdown huggingface dataset:
# மாலத்தீவு - இந்திய உறவுகள்

இந்தியப் பெருங்கடலில் இந்தியாவின் லட்சத்தீவு தீவுகளுக்கு தெற்கே மாலத்தீவு அமைந்துள்ளது. 1966 ல் பிரித்தானிய ஆட்சியில் இருந்து மாலத்தீவு சுதந்திரம் பெற்ற பின்னர் இரு நாடுகளும் இராஜதந்திர உறவுகளை ஏற்படுத்தின. மாலத்தீவின் சுதந்திரத்தை அங்கீகரித்த முதல் நாடுகளில் இந்தியாவும் ஒன்றாகும். அப்போதிருந்து, இந்தியாவும் மாலத்தீவும் நெருக்கமான முக்கிய, இராணுவ, பொருளாதார மற்றும் கலாச்சார உறவுகளை வளர்த்துக் கொண்டன. பிராந்திய பிரச்சினைகள் மற்றும் போராட்டங்களை தன்னிடமிருந்து விலக்கி வைக்கும் மாலத்தீவின் கொள்கையை இந்தியா ஆதரித்துள்ளது, பின்னர் இந்தியாவுடனான நட்பை உதவி ஆதாரமாகவும், இலங்கைக்கு எதிர் சமநிலையாகவும் உள்ளது.  

## இருதரப்பு உறவுகளின் வளர்ச்சி
இந்தியாவும் மாலத்தீவும் 1976 ஆம் ஆண்டில் தங்கள் கடல் எல்லையை அதிகாரப்பூர்வமாகவும் இணக்கமாகவும் தீர்மானித்தன, இரு நாடுகளும் தெற்காசிய பிராந்திய ஒத்துழைப்பு சங்கம் (சார்க்), தெற்காசிய பொருளாதார ஒன்றியம் மற்றும் தெற்காசியா சுதந்திர வர்த்தக ஒப்பந்தத்தில் கையெழுத்திட்டவர்கள் . இந்திய மற்றும் மாலத்தீவு தலைவர்கள் பிராந்திய பிரச்சினைகள் குறித்த உயர் மட்ட தொடர்புகளையும் ஆலோசனைகளையும் பராமரித்து வருகின்றனர்.  

தேசிய தலைநகரான மாலே விமான நிலையத்தை தீவிரவாதிகள் கைப்பற்றினர், ஆனால் மாலத்தீவின் அதிபர் மாமூன் அப்துல் கயூமை கைது செய்ய தவறிவிட்டனர், அவர் தப்பி ஓடி நவம்பர் 3 ம் தேதி இந்தியாவிடம் இருந்து இராணுவ உதவி கேட்டார்.  

அதன் விரைவான மற்றும் தீர்க்கமான வெற்றி மற்றும் மாலத்தீவு அரசாங்கத்தின் மறுசீரமைப்பு இரு நாடுகளையும் நட்பிலும் ஒத்துழைப்பிலும் இன்னும் நெருக்கமாகக் கொண்டுவந்தது. இந்திய தரப்பினரின் மனிதாபிமான நிவாரண முயற்சிகள் மாலேவில் அனைத்து தரப்பு மக்களிடமும் பரவலாகப் பாராட்டப்பட்டன, மாலத்தீவின் துணைத் தலைவர் கூட விரைவான நடவடிக்கைக்கு இந்திய தூதருக்கு நன்றி தெரிவித்தார்.
# அகமது அலி (எழுத்தாளர்)

**அகமது அலி** (Ahmed Ali 1 ஜூலை 1910 தில்லி &ndash; 14 ஜனவரி 1994 கராச்சி ) ஒரு பாகிஸ்தான் நாவலாசிரியர், கவிஞர், விமர்சகர், மொழிபெயர்ப்பாளர், இராஜதந்திரி மற்றும் அறிஞர் ஆவார் . நவீன உருது சிறுகதையின் முன்னோடி என இவர் அறியப்படுகிறார். *அங்கரே* (எம்பர்ஸ்), 1932; *ஹமாரி கலி* (இவர் லேன்), 1940; *கைத் கானா* (சிறைச்சாலை-வீடு), 1942; மற்றும் மட் *சே பெஹ்லே* (மரணத்திற்கு முன்), 1945 ஆகியன இவரது படைப்புகளில் குறிப்பிடத்தகுந்த சிறுகதைத் தொகுப்புகள் ஆகும். 1940 ஆம் ஆண்டில் டுவிலைட் இன் டெல்லி எனும் புதினத்தை ஆங்கிலத்தில் எழுதினார். ஆங்கிலத்தில் இவர் எழுதிய முதல் புதினம் இது ஆகும்.  

## சுயசரிதை
பிரித்தானிய இந்தியாவின் டெல்லியில் பிறந்த அகமது அலி அலிகார் முஸ்லிம் பல்கலைக்கழகம் மற்றும் லக்னோ பல்கலைக்கழகத்தில் கல்வி கற்றார். இந்தக் கல்லூரியில் பயிலும் போது ஆங்கிலப் பிரிவில் அதிக மதிப்பெண்களைப் பெற்றார் 1932 முதல் 1946 வரை, அலகாபாத் பல்கலைக்கழகம் மற்றும் லக்னோவில் உள்ள இவர் பயின்ற கல்விச் சாலை உள்ளிட்ட முன்னணி இந்திய பல்கலைக்கழகங்களில் இவர் கல்வி கற்பித்தார். கல்கத்தாவின் பிரசிடென்சி கல்லூரியில் 1944 ஆம் ஆண்டு முதல் 1947 வரை இவர் பேராசிரியராகவும், ஆங்கிலத் துறையின் தலைவராகவும் இருந்துள்ளார். மேலும் 1942–45 முதல் இரண்டாம் உலகப் போரின்போது இந்தியாவில் பிபிசி ஊடக நிறுவனத்தின் பிரதிநிதி மற்றும் இயக்குநராகவும் இருந்தார். அதைத் தொடர்ந்து, இந்திய பிரித்தானிய அரசாங்கத்தால் நியமிக்கப்பட்ட நாஞ்சிங் பல்கலைக்கழகத்திற்கு பிரித்தானிய கவுன்சிலில் கவுரவ பேராசிரியராக இருந்தார். 1948 ஆம் ஆண்டில், இந்தியப் பிரிவினைக்குப் பிறகு இவர் நாடு திரும்ப முயற்சித்தபோது அப்போதைய சீனாவிற்கான இந்தியத் தூதர் கே.பி.எஸ் மேனன் அதை அனுமதிக்க வில்லை.இதனால் இவர் பாகிஸ்தான் செல்ல வேண்டிய கட்டாயம் ஏற்பட்டது.  

1948 ஆம் ஆண்டில் இவர் கராச்சிக்கு குடிபெயர்ந்தார். பின்னர், இவர் பாகிஸ்தான் அரசாங்கத்திற்கான வெளிநாட்டிற்கான விளம்பர இயக்குநராக நியமிக்கப்பட்டார். பிரதமர் லியாகத் அலிகானின் உத்தரவின் பேரில் 1950 ல் பாகிஸ்தான் வெளியுறவு சேவையில் சேர்ந்தார்.  

## படைப்புகள்
1940 ஆம் ஆண்டில் லண்டனில் ஹோகார்ட் பிரஸ் வெளியிட்ட டுவிலைட் இன் டெல்லி *எனும் புதினத்தினை ஆங்கில மொழியில் வெளியிட்டார்.* இதன் மூலம் இவர் பரவலாக அறியப்பட்டார். ஆங்கிலத்தில் இவர் எழுதிய முதல் புதினம் இது ஆகும். இந்த புதினம், அதன் தலைப்பில் குறிப்பிதனைப் போல, 20 ஆம் நூற்றாண்டின் முற்பகுதியில் பிரித்தானிய காலனித்துவத்தின் முன்னேற்றத்தையும் முஸ்லீம் பிரபுத்துவத்தின் வீழ்ச்சியையும் இந்த நூல் விவரிக்கிறது. அல்குர் ஆன் தற்காலிக மொழிபெயர்ப்பு எனும் இவரின் நூல் சிறந்த மொழிபெயர்ப்புகளில் ஒன்றாகக் கருதப்படுகிறது.  

## விருதுகள் மற்றும் அங்கீகாரம்
1979 ஆம் ஆண்டில் பாகிஸ்தான் அகாடமி ஆஃப் லெட்டர்ஸின் நிறுவன உறுப்பினராக இவர் தேர்ந்தெடுக்கப்பட்டார். பாகிஸ்தான் ஜனாதிபதியால் 1980 ஆம் ஆண்டில் இவர் சித்தாரா-இ-இம்தியாஸ் (ஸ்டார் ஆஃப் எக்ஸலன்ஸ்) எனும் விருது பெற்றார்.மேலும் ஜனவரி 14, 2005 அன்று, பாகிஸ்தான் போஸ்ட் தனது 'மென் ஆஃப் லெட்டர்ஸ்' தொடரில் இவரது நினைவாக ஒரு நினைவு தபால் தலையினை வெளியிட்டது.
# உஸ்பெக்கியர்

**உஸ்பெக்கியர்** என்பது உஸ்பெகிஸ்தான் மற்றும் பரந்த மத்திய ஆசியாவைச் சேர்ந்த ஒரு துருக்கிய இனக்குழு ஆகும், இது இப்பகுதியில் மிகப்பெரிய துருக்கிய இனக்குழு ஆகும். அவர்கள் உஸ்பெகிஸ்தானின் பெரும்பான்மையான மக்களைக் கொண்டவர்கள், ஆனால் ஆப்கானித்தான், தஜிகிஸ்தான், கிர்கிசுத்தான், கசகத்ஸ்தான், துர்க்மெனிஸ்தான், உருசியா மற்றும் சீனாவில் சிறுபான்மைக் குழுவாகவும் காணப்படுகிறார்கள். துருக்கி, சவுதி அரேபியா மற்றும் பாகிஸ்தானிலும் உஸ்பெக் புலம்பெயர் சமூகங்கள் உள்ளன.  

## சொற்பிறப்பு
*உஸ்பெக்* என்ற வார்த்தையின் தோற்றம் சர்ச்சைக்குரியதாகவே உள்ளது. *ஓகுஸ் பேக்* என்றும் அழைக்கப்படும் ஓகுஸ் ககன் *உஸ்பெக்* என்ற வார்த்தையாக மாறியதன் பெயரால் பெயரிடப்பட்டதாக ஒரு பார்வை கூறுகிறது. மற்றொரு கோட்பாடு, *ஓஸ்* (சுய) மற்றும் துருக்கிய தலைப்பு *பெக் / பே / பேக் ஆகியவற்றிலிருந்து* இந்த பெயர் *சுயாதீனமானது* அல்லது *இறைவன் என்று* பொருள். மூன்றாவது கோட்பாடு *ஊத்ஸ்* உச்சரிப்பில் ஒன்று இருந்து பெற்றுள்ளது.  

## தோற்றுவாய்கள்
5 ஆம் நூற்றாண்டுக்கு முன்னர், இன்றைய உஸ்பெகிஸ்தான் சோக்தியானாவின் ஒரு பகுதியாக இருந்தது, முக்கியமாக இந்தோ-ஈரானிய மக்களான சோக்தியர்கள் வசித்து வந்தனர். இது அகாமனிசிய பேரரசின் ஒரு பகுதியாகவும் பின்னர் சாசானிய பேரரசின் ஒரு பகுதியாகவும் இருந்த்தௌ. 5 முதல் 6 ஆம் நூற்றாண்டு வரை, இன்றைய உஸ்பெகிஸ்தான் ஹெப்தலைட் பேரரசின் ஒரு பகுதியாக இருந்தது. 6 முதல் 8 ஆம் நூற்றாண்டு வரை, இன்றைய உஸ்பெகிஸ்தான் கோக்டர்க் கானேட்டின் ஆட்சியில் இருந்தது.  

## உடை
, ரஷ்ய பேரரசு (இன்றைய உஸ்பெகிஸ்தான் ), சி. 1910 ]]  
சப்பன், கப்தன், தலைக்கவசம் தூபெதிக்கா போன்றவைகள் ஆண்களும், பரஞ்சா முக்காடு பெண்களுக்கும் பாரம்பரியமான உஸ்பெக் ஆடை வகைகளில் அடங்கும். உஸ்பெக் ஆண்கள் பாரம்பரியமாக கைகளால் வடிவமைக்கப்பட்ட கத்திகளை பிச்சோக் என்று அழைக்கின்றனர், சச்சு பகுதியில் தயாரிக்கப்பட்ட கத்திகள் குறிப்பாக பிரபலமானவை  

## மொழி
உஸ்பெக் மொழி கார்லுக் குழுவின் துருக்கிய மொழி ஆகும் . நவீன உஸ்பெக் அரபு, லத்தீன் மற்றும் சிரிலிக் உள்ளிட்ட பல்வேறு வகையான எழுத்து வடிவங்களில் எழுதப்பட்டுள்ளது. முன்னாள் சோவியத் யூனியனில் இருந்து உஸ்பெகிஸ்தான் சுதந்திரம் பெற்ற பின்னர், சிரிலிக் எழுத்து வடிவங்களை மாற்றியமைக்கப்பட்ட லத்தீன் எழுத்துக்களுடன் மாற்ற, குறிப்பாக துருக்கிய மொழிகளுக்கு மாற்ற அரசாங்கம் முடிவு செய்தது.  

## மதம்
**உஸ்பெக்குகள்** பெரும்பாலும் சுன்னி முஸ்லீம் பின்னணியில் இருந்து வந்தவர்கள், பொதுவாக ஹனாபி பள்ளி ஆகும். ஆனால் வடக்கு மற்றும் தெற்கு உஸ்பெக்குகளுக்கு இடையில் வேறுபாடுகள் உள்ளன. 2009 பியூ ஆராய்ச்சி மைய அறிக்கையின்படி, உஸ்பெகிஸ்தானின் மக்கள் தொகை 96.3% முஸ்லீம் ஆவர்.  

உருசிய ஏகாதிபத்திய ஆட்சியின் போது ஒரு உள்நாட்டு சீர்திருத்த இயக்கமாக எழுந்த இயக்கம் காரணமாக முன்னாள் சோவியத் ஒன்றியத்திலிருந்து பெரும்பான்மையான உஸ்பெக்குகள் மதத்தை மிகவும் தாராளமயமாக ஏற்றுக் கொண்டனர். அதே நேரத்தில் ஆப்கானிஸ்தானில் உஸ்பெக்குகள் மற்றும் தெற்கில் உள்ள பிற நாடுகள் இஸ்லாத்தின் பழமைவாத ஆதரவாளர்கள். இருப்பினும், 1991 இல் உஸ்பெக் சுதந்திரத்துடன் மக்கள் தொகையில் ஒரு இஸ்லாமிய மறுமலர்ச்சி ஏற்பட்டது.  

நவீன உஸ்பெகிஸ்தான் பகுதியில் வசிக்கும் மக்கள் 8 ஆம் நூற்றாண்டின் முற்பகுதியில் இஸ்லாமிய மதத்திற்கு மாற்றப்பட்டனர், அரேபியர்கள் இப்பகுதியைக் கைப்பற்றியதால், முந்தைய மானி சமயத்தின் நம்பிக்கையை இடம் பெயர்ந்தனர்
# சிறு மூளை புற்றுநோய்

**சிறு மூளை புற்று நோய்** (ஆங்கிலம் : Medulloblastoma) என்பது சிறுமூளையில் தோன்றும் புற்றுநோயாகும்.பொதுவாக குழந்தைகளிடம் அதிகம் தோன்றுகிறது.மூளையின் பிறபகுதிகளுக்கும் தண்டு வடத்திலும் பரவக்கூடும்.இந்நோய் தண்டுவத்ததினைச் சுற்றி உள்ள நீர்மத்தின் (CSF) வழியாக பரவுகிறது.உடலின் பிற பகுதிகளுக்கு அரிதாகவே பரவுகிறது.  
காரணம்-எதுவும் தெளிவாகத் தெரியவில்லை.ஆய்வுகள் தொடர்ந்து கொண்டு இருக்கின்றன.  

## அறிகுறிகள்
புற்றின் அளவினையும் இடத்தினையும் பொருத்து அறிகுறிகள் அமையும்.தலைவலி, நிலையாக நிற்க முடியாமை,நடையில் தடுமாற்றம்,தளர்ச்சி,பார்வையில் சிக்கல்,செயல்பாட்டில் மாறுதல் இருக்கும்.முதல் அறிகுறி புற்றின் வளர்ச்சி காரணமாக அதிகரித்த அழுத்தத்தினால் ஏற்படும் தலை வலியாகும்.தண்டுவட நீர்மம் அதிகரிப்பதாலும் ஏற்படலாம்.இந்நீர்மம் மூளையினையும் தண்டுவடத்தினையும் அதிர்ச்சியிலிருந்து காக்கவே உள்ளது.காலைப் பொழுதில் வாந்தியும் இருக்கக்கூடும்.  

## சோதனைகள்
நரம்பு மண்டல ஆய்வுகள்,தொடு உணர்வு,மூளையின் செயல் பாட்டடினை அறிய சில கேள்விகள்,நினைவாற்றல் சோதனை, சி.டி, எம்.ஆர் ஐ.போன்ற படங்களின் துணையுடன் தெளிவாகத் தெரிந்து கொள்ளலாம்.திசு பரிசோதனையும் முக்கியமாகும்.தண்டு வட நீர்மத்தினை ஊசிமூலம் எடுத்து அதில் புற்ற உயிரணுக்கள் உள்ளதை தெரிந்து கொள்ளமுடியும்.இவ்வாய்வு மயக்கநிலை மேற்கொள்ளப்படுகிறது.  

## மருத்துவம்
அறுவையும் கதிர் மருத்துவமும் முதன்மையானவை.வேதிமருத்துவமும் நல்ல பலனைக் கொடுக்கும்.
# கமண்டல நாகநதி ஆறு



**கமண்டல நாகநதி ஆறு** திருவண்ணாமலை மாவட்டத்தில் பாயும் ஒரு பருவ கால துணை ஆறு ஆகும். இது ஜவ்வாது மலையில் உருவாகி ஆரணி நகரின் வழியாக சென்று ஆரணி அருகே உள்ள வாழைப்பந்தல் எனும் இடத்தில் செய்யாற்றில் கலக்கிறது. இந்த ஆறு ஆரணி தாலுகா மக்களின் குடிநீர் ஆதாரமாகவும் விளங்குகிறது.  

ஜவ்வாது மலையிலிருந்து கிழக்காகப் பாயும் பீம ஆறு (பீமன் அருவியிலிருந்து உருவாவது), மிருகண்ட நதி (மிருகண்ட அணையிலிருந்து வருவது) ஆகிய துணை ஆறுகள் ஜவ்வாது மலையின் அடிவாரத்திலுள்ள செண்பகத் தோப்பு அணையிலிருந்து உருவாகும் நாக நதி எனும் துணை ஆறும் அமிர்தி அருகில் வரும் ஆறும் ஆரணி அருகே இணைந்து கமண்டல நாக நதியாகி வாழைப்பந்தல் அருகில் இணைகிறது.  

## நீர்த்தேக்க அமைவிடம்

ஆரணி அருகே உள்ள படவேடு எனுமிடத்தில் ஜவ்வாது மலை அடிவாரத்தில் செண்பகத் தோப்பு அணை அணை இந்த ஆற்றின் குறுக்கே கட்டப்பட்டுள்ள அணையாகும்.  

## ஆற்றங்கரையில் அமைந்துள்ள ஊர்கள்

படவேடு நகரம், சந்தவாசல், வெள்ளூர், ஒண்ணுபுரம், கண்ணமங்கலம் நகரம், நீப்பளாம்பட்டு, அரசம்பட்டு, காமக்கூர், ஆரணி புறநகர், ஆரணி நகரம், சத்திய விஜய நகரம், லாடப்பாடி, மாமண்டூர், முணுகப்பட்டு, வாழைப்பந்தல் ஆகிய ஊர்களின் வழியாக இந்த ஆறு பாய்ந்து செய்யாற்றில் கலக்கிறது.
# ஆரணி புறவழிச்சாலை



**ஆரணி புறவழிச்சாலை** (Arani outer Bypass) என்பது ஆற்காடு மற்றும் காஞ்சிபுரம் நகரை எளிதில் அடையும் ஆரணி நகருக்கு வெளியை புறவழிச்சாலை அமைக்கப்பட்டு உள்ளது. இது தேசிய நெடுஞ்சாலை மேம்பாட்டு திட்டத்தின் ஒரு பகுதியாக இருந்தது.  

வேலூர் சாலை, ஆற்காடு சாலை, காஞ்சிபுரம் சாலை, செய்யாறு சாலை, வந்தவாசி சாலை, விழுப்புரம் சாலை, தேவிகாபுரம் சாலை படவேடு சாலை மற்றும் திருவண்ணாமலை சாலை ஆகிய சாலைகளை இணைக்கும் வகையில் வட்டவெளிப்புறச் சாலை(Outer Ring Road) அமைக்கப்பட்டுள்ளது.
# பெண்டில் ஹில், நியூ சவுத் வேல்ஸ்


**பெண்டில் ஹில்** (Pendle Hill) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியில் உள்ள ஒரு புறநகர்ப் பகுதியாகும். இது சிட்னி நகரிலிருந்து 30 கிலோமீட்டர் மேற்காக கம்பர்லான்ட் மற்றும் பரமட்டா உள்ளூர் அரசாங்க பகுதிகளில் அமைந்துள்ளது. இது பரந்த மேற்கு சிட்னி பிராந்தியத்தின் ஒரு பகுதியாக கருதப்படும்.  

1909 இல் ஆஸ்திரேலியாவுக்கு வந்த ஜார்ஜ் பாண்ட் (1876-1950) என்ற அமெரிக்கர், 1923 ஆம் ஆண்டில் இப்பகுதியில் ஒரு பருத்தி நூற்பு ஆலை ஒன்றை நிறுவினார். குயின்ஸ்லாந்தில் இருந்த பருத்தி பண்ணைகளில் உற்பத்தி செய்யப்பட்ட பருத்தியை ஆஸ்திரேலியாவிலேயே நெசவு செய்யும் முதல் முயற்சியாக இது அமைந்தது. இங்கிலாந்தின் பருத்தித் தொழிலின் மையமாக இருந்த லங்காஷயர் பகுதியில் இருந்த பெண்டில் மலையின் பெயரே இந்த பகுதிக்கும் சூட்டப்பட்டிருக்கலாம் என்று கருதப்படுகிறது.  

பெண்டில் ஹில்லில் உள்ள ரயில் நிலையம் 1924 ஆம் வருடமும், அரசுப்பள்ளி 1955 ஆம் வருடமும், தபால் அலுவலகம் 1956 ஆம் வருடமும் திறக்கப்பட்டன.  

## வணிக பகுதி
பெண்டில் ஹில் ரயில் நிலையத்திற்கு அண்மையாக 50 க்கும் மேற்பட்ட கடைகளை உள்ளடக்கிய ஒரு கடை வீதி அமைந்திருக்கிறது. இங்கு பல்பொருள் அங்காடிகள், தள்ளுபடி கடைகள், மளிகைக் கடைகள், சிறப்புக் கடைகள் என பல வகையான வியாபார நிறுவனங்களும் அமைந்திருக்கின்றன. மேற்கு சிட்னி பிராந்தியத்தில் தமிழ், இலங்கை, இந்திய வியாபார நிலையங்கள் அமைந்திருக்கும் ஒரு பகுதியாக பெண்டில் ஹில் குறிப்பிடப்படும்.  

## போக்குவரத்து
பெண்டில் ஹில் ரயில் நிலையம் சிட்னி ரயில் வலையமைப்பின் வடக்கு கடற்கரை, வடக்கு மற்றும் மேற்கு தடத்தில் அமைந்துள்ளது. இந்த ரயில் நிலையம் ஏப்ரல் 12, 1924 அன்று திறக்ப்பட்டது.  

## பள்ளிகள்
பெண்டில் ஹில் பொதுப் பள்ளி என்ற தொடக்கப்பள்ளியும் பெண்டில் ஹில் உயர்நிலைப்பள்ளி என்ற மேல்நிலைப்பள்ளியும் இந்த பகுதியில் அமைந்துள்ளன.
# இப்னு-இ-சபி

**இப்னு-சஃபி** (Ibn-e-Safi (மேலும் **இப்னே சஃபி** Ibne Safi என்றும் இவரின் பெயர் உச்சரிக்கப்படுகிறது) ) என்பது **அஸ்ரர் அகமது** ( என்பவரின் புனைப் பெயர் ஆகும். இவர் அதிகம் விற்பனையாகும் புனைகதை எழுத்தாளர், நாவலாசிரியர் மற்றும் பாகிஸ்தானைச் சேர்ந்த உருது மொழியின் கவிஞர் ஆவார். இப்னு-இ-சஃபி என்ற சொல்லின் பொருள் *சஃபியின் மகன்* என்பது ஆகும். சஃபி என்ற சொல்லுக்கு *தூய்மையான* அல்லது *நீதியுள்ளவர் என்று* பொருள். 1940 ஆம் ஆண்டுகளில் இவர் இந்தியாவில் வசித்த போது அங்கு இருந்து கொண்டு தனது படைப்புகளை எழுதினார், பின்னர் 1947 இல் பிரித்தானியாவின் இந்தியா சுதந்திரம் பெற்ற பின்னர் பாகிஸ்தான் சென்றார்  

## சுயசரிதை
இப்னே சஃபி 1928 ஜூலை 26 அன்று இந்தியாவின் அலகாபாத் மாவட்டத்தின் 'நாரா' நகரில் பிறந்தார். இவரது தந்தை சஃபியுல்லா மற்றும் தாய் நசிரான் பிபி ஆகியோர் ஆவர்.  

இவர் ஆக்ரா பல்கலைக்கழகத்தில் கலை இளங்கலைப் பிரிவில் பட்டம் பெற்றார். 1948 ஆம் ஆண்டில், நிகாத் பப்ளிகேஷன்ஸ் நிறுவனத்தில் கவிதைத் துறையில் ஆசிரியராக தனது முதல் பணியினைத் தொடங்கினார். இவர் இந்தியாவில் இருந்த சமயத்தில் 1940 ஆம் ஆண்டுகளின் முற்பகுதியில் தனது எழுதுப் பனியினைத் துவங்கினார். அவர் அலகாபாத் பல்கலைக்கழகத்திலும் பட்டம் பயின்றார். அங்கு அவரின் நண்பரான முகமதூ சைர் மற்றும் தனது கல்லூரியின் மூத்த மாணவரான முஸ்தபா ஜைதி ஆகியோரே அங்கு பேராசிரியராகப் பணிபுரிந்தனர். . 1947 இல் இந்திய மற்றும் பாகிஸ்தானுக்கு சுதந்திரம் கிடைத்த பின்னர், 1950 களின் முற்பகுதியில் மேல்நிலைப் பள்ளி ஆசிரியராகப் பணியாற்றினார். அதே சமயத்தில் பகுதிநேர படிப்பைத் தொடர்ந்து கொண்டிருந்த வேளையில் நாவல்களை எழுதத் தொடங்கினார். ஆகஸ்ட் 1952 இல் பாகிஸ்தானின் சிந்து, கராச்சிக்கு குடிபெயர்ந்தார். இஸ்ரார் பப்ளிகேஷன்ஸ் எனும் பெயரில் தனது சொந்த பதிப்பக நிறுவனத்தைத் தொடங்கினார்.  

அவர் 1953 இல் உமே சல்மா கட்டூன் என்பவரை மணந்தார். 1960 - 1963 ஆம் ஆண்டுகளுக்கு இடையிலான காலகட்டங்களில் இவர் கடுமையான மனச்சோர்வினால் பாதிக்கப்பட்டார், ஆனால் குணமடைந்த பிறகு இவர் டெய்ரர் மத்வாலே எனும் நாவலை எழுதி வெளியிட்டார். அது அதிகம் விற்பனையாகி சாதனை படைத்தது. அந்த மனச் சோர்வில் இருந்து மீண்ட பிறகு ஜசூசி துனியாவின் 36 நாவல்களையும், இம்ரான் தொடரின் 79 நாவல்களையும் எழுதினார். 1970 களில், பாகிஸ்தானின் இன்டர்-சர்வீசஸ் இன்டலிஜென்ஸை கண்டறியும் முறைகள் குறித்து இவர் அறிவுறுத்தினார். அவர் ஜூலை 26, 1980 அன்று கராச்சியில் கணைய புற்றுநோயால் இறந்தார். அன்று இவரின் 52 வது பிறந்த நாள் ஆகும்.  

இவரின் மகன்கள் மற்றும் மகள்கள் அனைவரும் 1954 இல் பாகிஸ்தானின் ராவல்பிண்டியில் நடைபெற்ற அவரது முதல் திருமனத்தின் மனைவிக்குப் பிறந்தவர்கள் ஆவர். பின்னர், அவர் வடக்கு நாஜிமாபாத்தில் வசித்து வந்த ஃபர்ஹத் அரா என்ற இளம் பெண்ணை மணந்தார். கராச்சி. 2011 இல் அவர் இறக்கும் வரை அவர் மறதி நோய் கொண்டவராக இருந்தார்.
# ஆகால் மாகாணம்


**அஹால் பிராந்தியம்** அல்லது **அஹால் மாகாணம்** (*Ahal Region*,துருக்குமேனிய மொழி : Ahal welaýaty; பாரசீக மொழியிலிருந்து *آخال Axāl*) என்பது துருக்மெனிஸ்தான் நாட்டின் பிராந்தியம் அல்லது மாகாணங்களில் ஒன்றாகும். இது நாட்டின் தெற்கு மையத்தில், ஈரான் மற்றும் ஆப்கானிஸ்தானின் எல்லையில் கோபெட் டேக் மலைத்தொடரில் உள்ளது . இதன் பரப்பளவு ஆகும். இதன் மக்கள் தொகை 939,700 (2005 est. ) ஆகும்.  

அஹால் மாகாணத்தின் தெற்கில் ஈரானும், ஆப்கானித்தானும் சர்வதேச எல்லையாக உள்ளன. மாகாணத்தின் மேற்கில் பால்கன் மாகாணமும், வடக்கில் டகோகுஸ் மாகாணம் மற்றும் லெபாப் மாகாணமும், கிழக்கில் மேரி மாகாணமும் எல்லைகளாக அமைந்துள்ளன  

## கண்ணோட்டம்
2000 ஆம் ஆண்டில், அஹால் வட்டாரமானது துர்க்மெனிஸ்தான் நாட்டின் மக்கள்தொகையில் 14%, மொத்த வேலைவாய்ப்பில் 11%, வேளாண் உற்பத்தியில் 23% (மதிப்பின்படி) மற்றும் நாட்டின் மொத்த தொழில்துறை உற்பத்தியில் 31% வகிக்கிறது.  

அஹால் வட்டாரத்தில் வேளாண்மைக்கு காரகும் கால்வாய் வழியாக பாசனம் செய்யப்படுகிறது. இது மாகாணத்தின் கிழக்கு முதல் மேற்கு வரை மாகாணம் முழுவதும் நீண்டு, துர்க்மெனிஸ்தானின் தெற்கு எல்லைவரை செல்கிறது. மற்றொரு நீர் ஆதாரமாக தேஜென் ஆறு உள்ளது. இது ஆப்கானிஸ்தானில் இருந்து மாகாணத்தின் தென்கிழக்கு மூலையில் வடக்கே பாய்கிறது. இதன் குறுக்கே தேஜென் நகருக்கு தெற்கே இரண்டு பெரிய நீர்த்தேக்கங்கள் கட்டப்பட்டுள்ளன.  

அஹால் 1881 ஆம் ஆண்டில் நடந்த ஜியோக் டெப் போருக்காக அறியப்படுகிறது, இன்று ஒரு புதிய பள்ளிவாசல் தலத்துக்காகவும், பஹெர்டன் நிலத்தடி வெந்நீர் ஏரிக்கு (கோவ் அடா சுண்ணாம்புக் கரடு குகை) என்னும் இரண்டுக்காகவும் அறியப்படுகிறது. இவை இரண்டும் மேற்கு அசுகாபாத்தில் உள்ளன.  

அஹால் மாகாணத்தின் தலைநகரான அனியூ (அல்லது அனாவ்) ஆகும். இது அஷ்கபாத்தின் தென்கிழக்கு புறநகரில் உள்ள ஒரு நகரமாகும். மற்றொரு குறிப்பிடத்தக்க நகரமானது மேரி மாகாணத்தின் எல்லைக்கு அருகே தென்கிழக்கில் உள்ள தேஜென் ஆகும். துர்க்மெனிஸ்தானின் மிகப்பெரிய நகரமான அஷ்கபாத், அஹால் மாகாணத்தால் சூழப்பட்டுள்ளது, ஆனால் இது மாகாண அதிகார எல்லைக்கு வெளியே ஒரு சிறப்பு தலைநகர் மாவட்டமாக உள்ளது.  

## மாவட்டங்கள்
2018 சனவரி 5 முதல், அஹால் மாகாணம் ( *அஹல் வெலாசாட்டி* ) ஏழு மாவட்டங்களாக ( *எட்ராப்*, பன்மை *எட்ராப்ளர்* ) பிரிக்கப்பட்டுள்ளது:  

1. அக் புக்தாஸ்
1. பாபாடையன்
1. பெஹர்டன் (முன்பு பஹார்லி)
1. கோக்தீபி
1. காகா
1. சரஹஸ்
1. தேஜன்

2017 சனவரி முதல் நாளின், நிலவரப்படி, மாகாணத்தில் எட்டு மாநகரங்கள் (города அல்லது *şäherler* ), ஒன்பது நகரங்கள் (посёлки அல்லது *şäherçeler* ), 89 கிராமப்புற அல்லது கிராம சபைகள் (сельские советы அல்லது *geňeşlikler* ), மற்றும் 235 கிராமங்கள் (села, ob அல்லது *obalar* ) போன்றவை உள்ளன. இருப்பினும், ஜனவரி 5, 2018 நிலவரப்படி, மாகாணங்கள், மாவட்டங்கள் மற்றும் நகராட்சிகளின் முதன்மை பட்டியலில் ஏழு மாநகரங்கள் மட்டுமே பட்டியலிட்டுள்ளன.  

- மாநகரங்கள் பின்வருமாறு:
  - அனியூ
  - பாபாடையான்
  - பஹிர்தீன்
  - கோக்தீப்
  - காகா
  - சரஹ்ஸ்
  - தேஜின்

2013 மே நிலவரப்படி, அஹால் மாகாணத்தின் ருஹாபத் மாவட்டமும் அபாதான் நகரமும் (இன்று பாஸ்மெசின் என்று அழைக்கப்படுகிறது) அஷ்கபாத் நகரத்தில் இணைக்கப்பட்டன. 2018 சனவரியியல், அஹால் மாகாணத்தின் பாபாதஹான் மாவட்டம் நிறுவப்பட்டது, மேலும் காக்கா, தேஜென், சாராஸ் மாகாணங்கள் மீண்டும் மறுவரையறை செய்யப்பட்டன. அதே ஆணையில், பஹார்லியின் முன்னாள் பெயரான, பெஹர்டன் மீண்டும் வைக்கப்பட்டது, மற்றும் ஆல்டின் அசிர் மாவட்டம் அகற்றப்பட்டது.
# முபாரக் அலி

**முபாரக் அலி** (Mubarak Ali ), (பிறப்பு: ஏப்ரல் 21, 1941) ஒரு பாகிஸ்தான் வரலாற்றாசிரியர், ஆர்வலர் மற்றும் அறிஞர் ஆவார். முபாரக் அலி வரலாற்று புத்தகங்களை ஆட்சியாளர்களிடமிருந்து அல்ல, வெகுஜனங்களின் பார்வையில் எழுத வேண்டும் என்று கூறுகிறார்.  

## ஆரம்பகால வாழ்க்கை மற்றும் தொழில்
முபாரக் அலி டோங்க், ராஜ்புட்டனாவின் இப்போது பிரித்தானியாவின் இந்தியாவின் ராஜஸ்தானில் ஏப்ரல் 21, 1941 அன்று பிறந்தார். முபாரக் அலி மற்றும் அவரது குடும்பத்தினர் 1952 இல் பாகிஸ்தானுக்கு குடிபெயர்ந்தனர். முபாரக் அலி 1963 ஆம் ஆண்டில் ஜாம்ஷோரோவின் சிந்து பல்கலைக்கழகத்தில் வரலாற்று பிரிவில் எம்.ஏ பட்டம் பெற்றார். 1972 ஆம் ஆண்டில் உயர் படிப்பைத் தொடர லண்டன் சென்றார். பின்னர் ஜெர்மனி சென்றார். 1976 ஆம் ஆண்டில் ஜெர்மனியின் போச்சம், ருர் பல்கலைக்கழகத்தில் பிஎச்டி பட்டம் பெற்றார் . பின்னர் சிந்து பல்கலைக்கழகத்தில் வரலாற்றுத் துறையின் தலைவரானார். இவர் 1996 வரை லாகூரில் உள்ள கோதே நிறுவனத்தின் இயக்குநராக இருந்தார். 2005 ஆம் ஆண்டில், *தாரிக்* (வரலாறு) காலாண்டு இதழின் ஆசிரியராக இருந்த இவர், இந்தியா, பாகிஸ்தான் மற்றும் மத்திய கிழக்கில் மின்னணு மற்றும் அச்சு ஊடகங்களால் பரவலாக பேட்டி காணப்பட்டார்.  

1999 ஆம் ஆண்டில், கோஜ் என்ற தன்னார்வ தொண்டு நிறுவனம் மும்பையில் ஏற்பாடு செய்த ஒரு கருத்தரங்கில் பேசிய முபாரக் அலி, தனது நாட்டில் நிலவி வரும் வரலாற்று அடிப்படைவாதத்தின் விளைவுகளைக் குறிப்பிட்டார். 1965 ஆம் ஆண்டு இந்திய-பாகிஸ்தான் போருக்குப் பிறகு, சில வரலாற்றாசிரியர்களால் பாக்கிஸ்தானில் பண்டைய வரலாறு எவ்வாறு வலியுறுத்தப்பட்டது என்பதை இவர் விவரித்தார்.  

## விருதுகள் மற்றும் அங்கீகாரம்

- ஃபைஸ் அகமது பைஸ் விருது- 1989
- சிந்து பட்டதாரி சங்கத்தால் ஹசம்-உத்-தின் ரஷிடி தங்கப் பதக்கம் விருது- 2002
- பாகிஸ்தான் அகாடமி ஆஃப் லெட்டர்ஸ் வழங்கிய குவாஜா அஹ்மத் அப்பாஸ் சர்வதேச விருது - 2018

## ஒரு வரலாற்றாசிரியராக நற்பெயர்
மே 2007 இல், பாகிஸ்தானின் கராச்சியில் முபாரக் அலியின் மூன்று புத்தகங்களை வெளியிடும் நிகழ்வில், கராச்சி பல்கலைக்கழகத்தின் பாகிஸ்தான் ஆய்வு மையத்தின் இயக்குநர் ஜாஃபர் அகமது, முபாரக் அலி பற்றி பின்வருமாரு கூறியதாகக் கூறப்படுகிறது, இவர் வரலாற்றின் கவனத்தை மன்னர்களிடமிருந்து திசை திருப்பி மக்கள், கலாச்சாரம், மரபுகள், வேலைகள், பழக்கவழக்கங்கள், கல்வி மற்றும் சுகாதார வசதிகள் மற்றும் வரலாற்றின் நோக்கம் எவ்வளவு பரந்த அளவில் இருக்க முடியும் என்பதை மக்களுக்கு உணர்த்தியவர் என இவரைப் பாராட்டினார். இந்த நிகழ்வை பாகிஸ்தான் அகாடமி ஆஃப் லெட்டர்ஸ் ஏற்பாடு செய்தது.
# மிட்செல் சான்ட்னர்



**மிட்செல் ஜோசஃப் சான்ட்னர்** (*Mitchell Josef Santner*, பிறப்பு: 5 பிப்ரவரி 1992) என்பவர் நியூசிலாந்து துடுப்பாட்ட அணியைச் சேர்ந்த துடுப்பாட்டக்காரர் ஆவார். பன்முக வீரரான இவர் இடது-கை மட்டையாளரும் இடது-கை மரபுவழாச் சுழல் பந்துவீச்சாளரும் ஆவார். 2019ஆம் ஆண்டு முதல் ஐபிஎல் போட்டிகளில் சென்னை சூப்பர் கிங்ஸ் அணிக்காக விளையாடி வருகிறார்.
# மன்சூர் அகமது

**மன்சூர் அகமது** (Manzoor Ahmed**)** டி.எஸ்.சி ( உருது : منظور born; பிறப்பு 11 மார்ச் 1934) ஒரு பாகிஸ்தான் விஞ்ஞானி மற்றும் விஞ்ஞான தத்துவஞானி ஆவார். தற்போது இவர் சிந்து மாகாணத்தின் கராச்சியில் உள்ள உஸ்மான் இன்ஸ்டிடியூட் ஆப் டெக்னாலஜி ரெக்டராக பணியாற்றி வருகிறார். மற்றும் விஞ்ஞான தத்துவம் துறை பற்றிய கட்டுரைகள் மற்றும் நூல்களை ப வெளியிட்டதன் முலம் இவர் சர்வதேச அளவில் பரவலாக அறியப்பட்டார். இவர் தத்துவ பேராசிரியராக பணியாற்றி வந்துள்ளார் .  

## சுயசரிதை

### ஆரம்பகால வாழ்க்கை மற்றும் கல்வி
மன்சூர் அகமது உத்தரபிரதேச மாநிலம் ராம்பூரில் மார்ச் 11, 1934 இல் உருது மொழி பேசும் குடும்பத்தில் பிறந்தார். அவரது பெற்றோர் வீட்டுக் கல்வி முறையில் இவரைப் பயிற்றுவித்தனர். பின்னர் இவர் ஒரு உள்ளூர் நடுநிலைப் பள்ளியில் சேர்க்கப்பட்டார். மேலும் தனது ஏழு வயதில் உயர்நிலைப் பள்ளியில் சேர்ந்தார். அங்கு கல்வியில் இவர் சிறந்து விளங்கினார். அஹ்மத் உயர்நிலைப் பள்ளியில் பட்டம் பெற்றார். மேலும் மாநில அளவில் மெட்ரிகுலேஷன் தேர்வில் முதலிடம் பிடித்தார். இவர் ராசா இன்டர்-கல்லூரியில் (ஆர்.ஐ.சி) பயின்றார்.அங்கு இவர் அறிவியல் மற்றும் தத்துவ பிரிவினைப் பயின்றார். மேலும் பல்கலைக்கழக கல்லூரி தேர்வில் முதலிடம் பிடித்தார். அஹ்மத் அவரது குடும்பத்தினரால் மருத்துவம் படிக்க கேட்டுக்கொள்ளப்பட்டார். எனவே இவர் லக்னோவில் உள்ள கிங் ஜார்ஜ் மருத்துவ பல்கலைக்கழகம், லாகூரில் உள்ள கிங் எட்வர்ட் மருத்துவக் கல்லூரி மற்றும் கராச்சியில் உள்ள டவ் மருத்துவக் கல்லூரி ஆகிய மூன்று மருத்துவப் பள்ளிகளுக்கு விண்ணப்பித்தார். இருப்பினும், அஹ்மத் தத்துவப் பிரிவில் கல்வி கற்கவே விரும்பினார்.எனவே இவர் எந்த மருத்துவக் கல்வி நிறுவனத்திலும் சேராமல் சிந்து மாகாணத்தின் கராச்சிக்குச் சென்று எஸ்.எம். கலைக் கல்லூரியில் சேர்ந்தார்.  

1947 ஆம் ஆண்டில், அஹ்மத் பாகிஸ்தான் குடியுரிமையைப் பெற்றார், 1951 இல் கராச்சி பல்கலைக்கழகத்தில் சேர்ந்தார்.  

### கல்வி வாழ்க்கை
அஹ்மத் தனது நாட்டிற்கு திரும்பிய பின்னர் இவர் பாகிஸ்தான் அரசாங்கத்தில், பல்வேறு தேசிய மற்றும் சர்வதேச அமைப்புகளின் தலைவராக பணியாற்றியுள்ளார். இவர் பாகிஸ்தானில் உள்ள இஸ்லாமிய கருத்தியல் கவுன்சிலின் தீவிர உறுப்பினராகவும் உள்ளார்.  

நாட்டில் தத்துவ ஆய்வுகளை மேம்படுத்துவதற்காக செயல்படும் பாகிஸ்தான் தத்துவ காங்கிரஸின் (பிபிசி) தலைவராக அஹ்மத் இருந்தார்.மேலும் சிகாகோ பல்கலைக்கழகம், கொலம்பியா பல்கலைக்கழகம் மற்றும் கலிபோர்னியா பல்கலைக்கழகத்தில் அறிவியல் தத்துவம் குறித்து விரிவுரை செய்துள்ளார். அவருக்கு பிரவுன் அறக்கட்டளை மற்றும் பிரித்தானிய கவுன்சில் ஆகியவை ஆய்வு உதவித் தொகைகளை வழங்கியுள்ளனர். .
# உமெரா அகமது

**உமெராஅகமது** (Umera Ahmad (பிறப்பு 10 டிசம்பர் 1976) ஒரு பாகிஸ்தான் எழுத்தாளர் மற்றும் திரைக்கதை எழுத்தாளர் ஆவார் . *மேரி ஜாத் ஜாரா-இ-பெனிஷன்* என்ற நாடக தொடருக்கான லக்ஸ் ஸ்டைல் விருதில் சிறந்த எழுத்தாளர் விருது உட்பட பல்வேறு விருதுகளை அவர் பெற்றுள்ளார்.  

## தனிப்பட்ட வாழ்க்கை
உமேரா அகமது டிசம்பர் 10, 1976 அன்று பாகிஸ்தானின் குஜ்ரான்வாலாவில் பிறந்தார். சியால்கோட்டிலுள்ள முர்ரே கல்லூரியில் இவர் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் 20 ஆம் நூற்றாண்டின் மிகவும் புகழ்பெற்ற மற்றும் திறமையான அறிஞர்கள் மற்றும் கவிஞர்களில் ஒருவரான அல்லாமா முஹம்மது இக்பால் கல்வி பயின்றார். .  

உமேரா அகமது மிகச் சிறிய வயதிலிருந்து கல்லூரியில் படிக்கும் வரை தனது எழுத்துப் பணியினைத் தொடர்ந்தார். தனது கையெழுத்து சிறப்பாக இருந்ததனால் தான் முதல் புதினம் எழுதியதாக இவர் கூறினார்.அந்த முதல் புதினமான ஜிந்தகி குல்சார் ஹை 1998 ஆம் ஆண்டில் கவாடீன் என்ற பெண்கள் மாதாந்திர இதழில் வெளியிடப்பட்டது. வாசகர்கள் மத்தியில் இந்த புதினம் பரவலாக புகழ் பெற்றது. இதில் உள்ள பெண் நாயகி கஷாஃப், தனது தனிப்பட்ட வாழ்க்கையில் வரக்கூடிய கடுமையான நிதி நெருக்கடிகளை எதிர்த்துப் போராடும் ஒரு திறமையான மற்றும் கடின உழைப்பாளி மாணவராக சித்தரிக்கப்படுகிறார். அவரது தாயாருக்கு குழந்தைப் பேறு இல்லாத போது அவரது தந்தை இரண்டாவது திருமணம் செய்து கொண்டார். பின்னர் தனது முதல் மனைவியையும் மூன்று மகள்களையும் அவர்களின் விருப்பத்திற்கு விட்டுவிட்டார்.இந்தக் கதையின் மூலமாக இவர் தொலை நோக்குப் பார்வையுள்ள எழுத்தாளராக அறியப்பட்டார்.  

இவர் முழு நேர எழுத்துப் பணியினைத் துவங்குவதற்கு முன்பாக இவர் சியால்கோட்டின் கேம்பிரிட்ஜ் பிரிவான ரானுவப் பொதுப் பள்ளியில் இவர் கற்பித்தல் பனியினை மேற்கொண்டார். மேலும் இவர் பாகிஸ்தானில் மிக முக்கியமான மாதாந்திர இதழ்களான கவடீன் மற்றும் ஷுவாவுக்காக தொடர்ந்து எழுதினார். மேரி ஜாத் ஸர்ரா-இ-பீ-நிஷான், இமான் உமீத் அவுர் மொஹாபத், அமர் பெயில், ஹாசில், மற்றும் லா ஹாசில் போன்ற அவரது கதைகள் சக எழுத்தாளர்களிடம் இருந்து இவர் தனித்து தெரியக் காரணமாக அமைந்தது. சமுதாயத்தில் பெண்களின் பங்கைப் பற்றிய அவரது சித்தரிப்புகள் குறித்த படைப்புகள் ஆரம்பத்தில் கடும் விமர்சனங்களை எதிர்கொண்டது.  

## வரிவடிவம்
உமேரா அகமது பல ஆண்டுகளாக வரிவடிவ ஆலோசகராகவும் பணியாற்றி வருகிறார். அவர் பாகிஸ்தானில் உள்ள அனைத்து முக்கிய தொலைக்காட்சி வரிசைகள் மற்றும் தயாரிப்பு நிறுவனங்களுடன் பணியாற்றியுள்ளார். அவரது வழிகாட்டுதலின் கீழ் எழுதப்பட்ட தொலைக்காட்சி நிகழ்ச்சிகள் மற்றும் நாடகங்கள் விருதுகளை வெல்வதற்கும், விமர்சன ரீதியான பாராட்டுகளைப் பெறுவதற்கும், வணிக ரீதியான வெற்றிகளைப் பெற்றுள்ளன.  

#### தரார்
உமேரா அகமதுவின் வழிகாட்டுதலிலும் மேற்பார்வையிலும் கைசெரா ஹயாத் எழுதிய ஒரு தொடரர் தாரார் ஆகும். இது 2014 இல் ஆரி டிஜிட்டலில் ஒளிபரப்பப்பட்டது.  

#### டைஜஸ்ட் எழுத்தாளர்
டைஜஸ்ட் ரைட்டர் என்பது உமேரா அகமதுவின் வழிகாட்டுதலிலும் மேற்பார்வையிலும் மடீஹா ஷாஹித் எழுதிய ஒரு தொடர். இது ஹம் தொலைக்காட்சியில் 2014 இல் ஒளிபரப்பப்பட்டது. இது மிகப்பெரிய வெற்றியைப் பெற்றது.
# தயோனைல் குளோரைடு


## வினைகள்
தயோனைல் குளோரைடு முக்கியமாக கரிமகுளோரைடு சேர்மங்களின் தொழில்துறை உற்பத்தியில் பயன்படுத்தப்படுகிறது. அவை பெரும்பாலும் மருந்துகள் மற்றும் வேளாண் வேதியியல் பொருட்களில் இடைநிலைகளாக இருக்கின்றன. பாஸ்பரஸ் பென்டாகுளோரைடு போன்ற பிற வினைக்காரணிகளை விட இது வழக்கமாக விரும்பப்படுகிறது, ஏனெனில் அதன் துணை விளைபொருட்களும் (HCl மற்றும் SO<sub>2</sub> ) வாயு நிலையிலேயே உள்ளதால், விளைபொருளின் தூய்மையாக்கல் எளிமையானதாகிறது.  

தயோனைல் குளோரைடின் பல விளைபொருட்கள் மிகவும் வினைத்தன்மை உடையனவாக இருக்கின்றன. ஆகவே, மேலும் இச்சேர்மமானது பரவலான வினைகளில் ஈடுபட்டுள்ளது.  

### ஆக்சிசன் உடன் வினை
தயோனைல் குளோரைடானது நீருடன் வெப்பத்தை வெளியிட்டு வினைபுரிந்து கந்தக ஈராக்சைடு மற்றும் ஐதரோகுளோரிக் அமிலம் ஆகியவற்றைத் தருகிறது:  
: SOCl<sub>2</sub> + H<sub>2</sub>O → 2&nbsp;HCl + SO<sub>2</sub>
# கல்வராயன்மலை வட்டம்



**கல்வராயன் மலை வட்டம்** தமிழ்நாட்டின் கள்ளக்குறிச்சி மாவட்டத்தில் உள்ள 7 வட்டங்களில் ஒன்றாகும். விழுப்புரம் மாவட்டப் பகுதிகளைக் கொண்டு கள்ளக்குறிச்சி மாவட்டம் புதிதாக நிறுவப்பட்ட போது 14 நவம்பர் 2019 அன்று புதிதாக இவ்வருவாய் வட்டம் நிறுவப்பட்டது.  

கல்வராயன்மலை வட்டம், கல்வராயன் ஊராட்சி ஒன்றியத்தின் 15 கிராம ஊராட்சிகளைக் கொண்டது. இப்புதிய வருவாய் வட்டத்தின் நிர்வாகத் தலைமையிடம் கல்வராயன் மலை ஆகும்.  

## புவியியல்
கள்ளக்குறிச்சி மாவட்டத்தின் மேற்குப் பகுதியில் அமைந்த கல்வராயன்மலை வட்டம் பரப்பளவு கொண்டது. இதன் வடகிழக்கில் சங்கராபுரம் வட்டம், தென்கிழக்கில் சின்னசேலம் வட்டம் அமைந்துள்ளது.இதன் தெற்கிலும், மேற்கிலும் சேலம் மாவட்டத்தின் பெத்தநாயக்கன்பாளையம் வட்டம் உள்ளது. இதன் வடமேற்கில் தருமபுரி மாவட்டத்தின் அரூர் வட்டம் உள்ளது. மற்றும் வடக்கில் திருவண்ணாமலை மாவட்டத்தின் தண்டராம்பட்டு வட்டம் உள்ளது. இவ்வட்டத்தில் மணி முத்தா ஆறுகள் மற்றும் கோமுகி ஆறு பாய்கிறது.  

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, பரப்பளவு கொண்ட இவ்வட்டத்தின் மக்கள் தொகை 41,025 ஆகும்.
# திருவெண்ணெய்நல்லூர் வட்டம்

**திருவெண்ணெய் நல்லூர் வட்டம்**, தமிழ்நாட்டின் விழுப்புரம் மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் திருவெண்ணெய்நல்லூரில் இயங்குகிறது. விழுப்புரம் வருவாய் கோட்டத்தில் உள்ள திருவெண்ணெய் நல்லூர் வட்டம் அரசூர், திருவெண்ணெய்நல்லூர், சித்தலிங்கமடம் என மூன்று *ஃபிர்கா* எனப்படும் உள்வட்டங்களையும்; 66 வருவாய் கிராமங்களையும் கொண்டது.  

இவ்வட்டத்தில் திருவெண்ணெய்நல்லூர் ஊராட்சி ஒன்றியம் மற்றும் திருவெண்ணெய்நல்லூர் பேரூராட்சி உள்ளது.  

## வருவாய் கிராமங்கள்

### அரசூர் உள்வட்டத்தின் வருவாய் கிராமங்கள்
1. அரசூர்
1. அத்திபட்டு
1. அரும்பட்டு
1. ஆனத்தூர்
1. ஆலங்குப்பம்
1. ஆணைவாரி
1. இருவேல்பட்டு
1. சித்தானங்கூர்
1. சேமங்கலம்
1. கரடிபாக்கம்
1. கண்ணாரம்பட்டு
1. காரபட்டு
1. காந்தலவாடி
1. கீழ்தணிலாம்பட்டு
1. குமாரமங்கலம்
1. கூரானூர்
1. மாமண்டூர்
1. மாதம்பட்டு
1. மேல்தணிலாம்பட்டு
1. பருகம்பட்டு
1. பேரங்கியூர்
1. பொய்கைஅரசூர்
1. திருமுண்டிச்சரம்
1. தென்மங்கலம்

### திருவெண்ணெய் நல்லூர் உள்வட்டத்தின் வருவாய் கிராமங்கள்
1. அண்ராயநல்லூர்
1. ஆமுர்
1. இளந்துரை
1. எரளுர்
1. ஏமப்பூர்(வடக்கு)
1. ஏமப்பூர்(தெற்கு)
1. ஏனாதிமங்கலம்
1. துலக்கம்பட்டு
1. கொங்கராயநல்லூர்
1. கொத்தனூர்
1. கீழமங்கலம்
1. சரவணபாக்கம்
1. சாத்தனூர்
1. சின்ன செவலை
1. சிறுவானூர்
1. சிறுமதுரை
1. செம்மார்
1. பனப்பாக்கம்
1. பெரியசெவலை
1. பையூர்
1. மணக்குப்பம்
1. மழவராயனூர்
1. மழையம்பட்டு
1. மாரங்கியூர்
1. மேலமங்கலம்
1. தடுத்தாட்கொண்டூர்
1. திருவெண்ணெய்நல்லூர்(தெற்கு)
1. திருவெண்ணெய்நல்லூர்(வடக்கு)
1. தி.எடையார்
1. வளையாம்பட்டு

### சித்தலிங்கமடம் உள்வட்டத்தின் வருவாய் கிராமங்கள்
1. அரிங்குரிங்கை
1. அக்கனூர்
1. ஒட்டந்தல்
1. கொண்டசமுத்திரம்
1. கொணலவாடி
1. சித்தலிங்கமடம் (தெற்கு)
1. சித்தலிங்கமடம் (வடக்கு)
1. பாவந்தூர்
1. பெண்ணைவலம்
1. மெய்யூர்
1. தி.புதுப்பாளையம்
1. தி.கொளத்தூர்

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 30,405 குடியிருப்புகள் கொண்ட திருவெண்ணெய்நல்லூர் வட்டத்தின் மக்கள் தொகை 135,304 ஆகும். இதில் ஆண்கள் 68,577 மற்றும் பெண்கள் 66,727 உள்ளனர்.
# பூட்டானில் மதம்

பூட்டானில் உத்தியோகபூர்வ மதம் வச்சிராயன பெளத்தம் ஆகும். பூட்டான் அரசியலமைப்பின் படி ஒரு பெளத்த நாடு மற்றும் பெளத்தம் நாட்டில் முக்கியப் பங்கு வகிக்கிறது. பெளத்தம் என்பது பூட்டானின் கலாச்சார பாரம்பரியம் மற்றும் அதன் மக்களின் அடையாளமாகும். மத சுதந்திரம் மன்னரால் உறுதி செய்யப்படுகிறது. 770,000 மக்கள்தொகையில் ஏறக்குறைய 75 சதவீதம் பேர் கக்யு பள்ளியின் துருக்பா பரம்பரை, திபெத்திய பெளத்தத்தின் நைங்மா பள்ளி அல்லது புத்த மதத்தின் மற்றொரு பள்ளி ஆகியவற்றைப் பின்பற்றுகின்றனர் . மீதமுள்ள 25 சதவீதம் பேர், முக்கியமாக லோட்சம்பாக்கள் இந்து மதத்தை பின்பற்றுகிறார்கள் .  

## பெளத்தம்
திபெத்திய குடியேறியவர்களின் சந்ததியினரான நல்கோப் மக்கள், மேற்கு மற்றும் மத்திய பகுதிகளில் உள்ள பெரும்பான்மையான மக்களை உள்ளடக்கியது மற்றும் பெரும்பாலும் கக்யு வச்சிராயனாவின் திருக்பா பரம்பரையை பின்பற்றுகிறார்கள். நாட்டின் அசல் குடியிருப்பாளர்களின் சந்ததியினரான சார்சாப்சு கிழக்கில் வாழ்கிறார். சில சார்சாப்சு போன் கூறுகளுடன் இணைந்து பௌத்த மதத்தை பின்பற்றுவதாக கூறப்படுகிறது, மற்றவர்கள் ஆன்ம வாதம் மற்றும் இந்து மதத்தை பின்பற்றுகிறார்கள்.  

கக்யு மற்றும் நைங்மா புத்த மடாலயங்களை அரசாங்கம் ஆதரிக்கிறது. அரச குடும்பம் நைங்மா மற்றும் கக்யு பெளத்த மதங்களின் கலவையை கடைப்பிடிக்கிறது மற்றும் பல குடிமக்கள் "கன்யுன்-ஜுங்த்தெரெல்" என்ற கருத்தை நம்புகிறார்கள், அதாவது "காக்யூபா மற்றும் நிங்மாபா ஒன்று" என்று பொருள்படும்.  

2007 ஆம் ஆண்டில், வச்சிராயன நம்பிக்கைகளுக்கு இணங்க அழுத்தம் கொடுக்கப்பட்ட வன்முறை பற்றிய தகவல்கள் எதுவும் இல்லை. மத நம்பிக்கை அல்லது நடைமுறையின் அடிப்படையில் சமூக துஷ்பிரயோகம் அல்லது பாகுபாடு பற்றிய தகவல்கள் எதுவும் இல்லை.
# இத்தா, கடலோர உணவகம்

திவேயியில் தாய்-முத்து என்று பொருள்படும் இத்தா, மாலத்தீவு குடியரசின் அலிஃப் தால் அட்டோலில் உள்ள கான்ராட் மாலத்தீவு ரங்காலி தீவின் கடல் மட்டத்திலிருந்து 5 மீட்டர் (16 அடி) ஆழத்தில் அமைந்துள்ள ஒரு கடலடி உணவகம் ஆகும்.  

## கண்ணோட்டம்
இது (9 மீட்டர்)30 அடி ஆழத்தில் அக்ரிலிக் கூரையுடன் 270 ° அகலப்பரப்புக் காட்சியை நீருக்கடியில் வழங்குகிறது. நியூசிலாந்தை தளமாகக் கொண்ட வடிவமைப்பு ஆலோசனை நிறுவனமான எம்.ஜே. மர்பி லிமிடெட் இந்த உணவகத்தை வடிவமைத்து கட்டியது, இது ஏப்ரல் 2005 இல் திறக்கப்பட்டது, இது உலகின் முதல் கடலுக்கடியில் உள்ள உணவகம் என்று விவரிக்கப்படுகிறது. உணவகத்தில் வழங்கப்படும் உணவு தற்போது மாறிவிட்டது மற்றும் சமீபத்தில் ஆசிய தாக்கங்களுடன் சமகால ஐரோப்பிய வகை என்று விவரிக்கப்பட்டது.  

இத்தாவின் நுழைவாயில் ஒரு சுழல் மாடி படிக்கட்டு உள்ளது . 2004 இந்தியப் பெருங்கடல் நிலநடுக்கத்தைத் தொடர்ந்து ஏற்பட்ட சுனாமி, படிக்கட்டு நுழைவாயிலுக்கு கீழே 0.31 மீட்டர் (1 அடி 0 அங்குலம்) உயரம் வரை இருந்தது, ஆனால் உணவகத்திற்கு எந்த சேதமும் ஏற்படவில்லை.  

தனியார் விருந்துகள் மற்றும் திருமணங்களுக்கும் இந்த உணவகம் பயன்படுத்தப்படுகிறது. ஏப்ரல் 2010 இல், இத்தாவின் 5 வது ஆண்டு நிறைவைக் கொண்டாட, உணவகத்தை இரவு முழுவதும் பயன்படுத்த முன்பதிவு செய்யலாம். இப்பதிவு ஏப்ரல் 2011 வரை தொடர்ந்தது.  

## திட்டமிடுதல்
பிப்ரவரி 2004 இல், எம்.ஜே. மர்பி லிமிடெட் நிறுவனம் நீருக்கடியில் தனித்துவமான உணவகம் ஒன்றை ஏற்படுத்த மாலத்தீவில் உள்ள கிரவுன் நிறுவனத்தால் அணுகப்பட்டது.  ரங்கலி தீவின் உரிமையாளரான கிரவுன் நிறுவனம் தீவை கான்ராட் மாலத்தீவு ரங்காலி தீவுக்கு குத்தகைக்கு விடுகிறது (முன்பு ஹில்டன் மாலத்தீவு ரங்காலி தீவு உல்லாச விடுதி & மருத்து நீருற்று என்று அழைக்கப்பட்டது) ஆரம்பத்தில் கிரவுன் நிறுவனம் சுவர்கள் நேராகவும் மற்றும் கண்ணாடி ஜன்னல்களுடன் கொண்ட ஒரு உணவகத்தை திட்டமிட்டது. பின்னர் இப்பொழுது இருக்கும் வடிவமைப்பிற்கு கொண்டு வரப்பட்டது. இந்த சுரங்கப்பாதை உலகின் மிகப்பெரிய மீன் சுரங்கப்பாதையான கோலாலம்பூர் தேசிய அறிவியல் மையத்திற்கும் வடிவமைக்கப்பட்டுள்ளது.  

இத்தாவிற்கான தொழில்நுட்ப வடிவமைப்புகள் மற்றும் வரைபடங்கள் குறித்த பணிகள் மார்ச் 2004 இல் தொடங்கப்பட்டன. மர்பி ஆரம்பத்தில் ரங்கலி கடற்கரையில் கட்டமைப்பைக் கட்டத் திட்டமிட்டது. இத்தா கட்டப்பட்டதும், தண்ணீரில் அடித்துச் செல்லப்பட்டது. மாலத்தீவில் 175 டன் கட்டமைப்பைக் கட்டுவதில் தொழில்நுட்ப சவால்கள், வரையறுக்கப்பட்ட வளங்கள் மற்றும் தரக் கட்டுப்பாட்டு சிக்கல்கள் ஆகியவை பெரும் சவாலா க இருந்தது. எனவே, அதற்கு பதிலாக சிங்கப்பூரில் இத்தாவைக் கட்ட முடிவு செய்யப்பட்டது.  

## கட்டுமானம்
மே 2004 இல், இத்தாவின் கட்டுமானம் சிங்கப்பூரில் தொடங்கியது.   அக்டோபர் 2004 இல், நிறுவுதல் பரந்த அக்ரிலிக் வளைவுகள், வளிப் பதனம் மற்றும் மின் உள்ளிட்ட கட்டுமானப் பணிகள் நிறைவடைந்தன .  

நவம்பர் 1, 2004 அன்று, மாலத்தீவுக்கு கொண்டு செல்லப்பட்டது. இது 16 நாட்கள் ஆனது. இந்த கட்டத்தில், இத்தாவின் எடை 175 டன் ஆகும்.  

உணவகத்தின் மதிப்பிடப்பட்ட ஆயுட்காலம் 20 ஆண்டுகள் ஆகும்.  
<sup data-ve-ignore="true">&#x5B; *<span title="This claim needs references to reliable sources. (August 2014)">மேற்கோள் தேவை</span>* &#x5D;</sup>  

## விடுதி
விடுதி (இத்தா கட்டப்பட்ட நேரத்தில் இன்னும் *ஹில்டன் மாலத்தீவு உல்லாச விடுதி & மருத்து நீருற்று* என்று அழைக்கப்பட்டது) இரண்டு தனியார் தீவுகளை ஆக்கிரமித்துள்ளது, ரங்கலி மற்றும் ரங்கலிஃபினோலு ஜெட்டியுடன் இணைந்தது. இது இத்தா நீருக்கடியில் உணவகம் உட்பட ஏழு உணவகங்களைக் கொண்டுள்ளது.
# நுண்கலை மற்றும் பீங்கான் பொருள்கள் அருங்காட்சியகம், ஜகார்த்தா


**நுண்கலை மற்றும் பீங்கான் பொருள்கள் அருங்காட்சியகம் (Museum of Fine Arts and Ceramics)** இந்தோனேசியாவின் ஜகார்த்தாவில் உள்ள ஒரு அருங்காட்சியகம் ஆகும். இந்த அருங்காட்சியக்ததில் இந்தோனேசியாவின் பாரம்பரிய நுண்கலை மற்றும் பீங்கான் பொருள்கள் காட்சிக்கு வைக்கப்பட்டுள்ளன. இந்த அருங்காட்சியகம் ஃபகாஹில்லா சதுக்கத்தின் கிழக்குப் பகுதியில், ஜகார்த்தா வரலாற்று அருங்காட்சியகம் மற்றும் வயாங் அருங்காட்சியகத்திற்கு அருகில் அமைந்துள்ளது.  

## வரலாறு

நுண் கலை மற்றும் பீங்கான் பொருள்கள் அருங்காட்சியகத்தின் கட்டிடம் ஜனவரி 12, 1870 ஆம் நாளன்று நிறைவு பெற்றது. இந்தக் கட்டடத்தில் முன்பு நீதிமன்றம் இயங்கி வந்தது. இந்த கட்டிடம் *பலீஸ் வான் ஜஸ்டிடி* என்று அழைக்கப்பட்டது. ஜப்பானிய ஆக்கிரமிப்பின் போது, இந்த கட்டிடம் KNIL எனப்படும் ராயல் நெதர்லாந்தின் கிழக்கிந்திய கம்பெனி நிர்வாகத்தால் பயன்படுத்தப்பட்டு வந்தது. பின்னர் இந்தோனேசியாவின் சுதந்திரத்திற்குப் பிறகு, இந்தோனேசிய இராணுவத்தினரின் தங்கும் இடமாகவும், தளவாடங்கள் வைப்பதற்கான கிடங்காகவும் பயன்படுத்தப்பட்டது. 1967 ஆம் ஆண்டில், இந்த கட்டிடம் மேற்கு ஜகார்த்தா மேயர் அலுவலகமாக பயன்படுத்தப்பட்டது. 1974 ஆம் ஆண்டில், இந்த கட்டிடம் ஜகார்த்தா அருங்காட்சியகம் மற்றும் வரலாற்றுத் துறையின் அலுவலகமாக பயன்படுத்தப்பட்டது. ஆகஸ்ட் 20, 1976 ஆம் நாளன்று ஜனாதிபதி சோஹார்ட்டோவா அவர்களால் இந்த கட்டிடம் நுண்கலை மற்றும் பீங்கான் அருங்காட்சியம் என்ற பெயரில் அதிகாரப்பூர்வமாக திறந்து வைக்கப்பட்டது.  

## சேகரிப்பு
இந்தோனேசியாவின் பாரம்பரிய கைவினைப்பொருட்கள் இந்த நுண்கலை மற்றும் பீங்கான் அருங்காட்சியத்தில் காட்சிக்கு வைக்கப்பட்டுள்ளன. இந்த அருங்காட்சியகத்தில் இந்தோனேசிய ஓவியர்களான ரொமாண்டிக் ஓவியர் ராடென் சலே மற்றும் உணர்வு வெளிப்பாட்டு ஓவியர் அஃபாண்டி ஆகியோரின் ஓவியங்கள் காட்சிக்கு வைக்கப்பட்டுள்ளன. இந்தோனேசிய நுண்கலை வரலாற்றில் முக்கியமான காலகட்ட வரிசை முறையில் இந்த ஓவியங்கள் காட்சிப்படுத்தப்பட்டு அமைக்கப்பட்டுள்ளன. தி ரேடன் சலேஹ் காலத்தைச் சார்ந்த அறை (1880-1890), ஹிந்தியா *ஜெலிடா* அறை (1920 கள்), பெர்சாகி அறை (1930 கள்), ஜப்பானிய ஆக்கிரமிப்புக் கால அறை (1942-1945), *பெண்டிரியன் சங்கர்* ( "கலை ஸ்டுடியோவை நிறுவுதல்") அறை (1945-1950), உண்மைத்தன்மையின் பிறப்பு அறை (1950 கள்), மற்றும் தற்கால கலை அறை (1960 கள் முதல் - இப்போது வரை).  

இந்தோனேசியாவின் பல்வேறு பகுதிகளைச் சார்ந்த பீங்கான் பொருள்கள் இங்கு காட்சிப்படுத்தப்பட்டுள்ளன. மேலும் பாரம்பரிய மட்பாண்ட, பீங்கான் பொருள்களும் இந்த அருங்காட்சியகத்தில் காட்சிக்கு வைக்கப்பட்டுள்ளன. சீனா, தாய்லாந்து, வியட்நாம், ஜப்பான் மற்றும் ஐரோப்பாவிலிருந்து ஆகிய நாடுகளைச் சேர்ந்த பீங்கான் பொருள்களின் சேகரிப்புகளும் இங்கு காட்சியில் உள்ளன.  

## சிறப்பு
இந்த அருங்காட்சியகத்தில் சுமார் 400 நுண்கலைப் பொருள்கள் உள்ளன. இந்தோனேசியாவின் கலை வரலாற்றுக்கு பயனுள்ள சில தலைசிறந்த படைப்புகளில் சிறப்பானவையாக கருதப்படுபவவை இங்கு உள்ளன. அவற்றுள் ஹேந்திர குணவனின் "புரட்சி மணமகள்" ஓவியம், ராடென் சலேவின் "லெபக் ரீஜண்ட்" ஓவியம், துல்லாவின் "மதர் கிவ் சிக்" ஓவியம், எஸ். சுட்ஜோஜோனோவின் "திரிதூரா துணை ராணுவப் படைகள்" ஓவியம், மற்றும் அஃபாண்டியின் சுயப்படம் ஓவியம், பாலியைச் சேர்ந்த பாரம்பரிய மற்றும் செவ்வியல் சிற்பம், ஜோகோட் மற்றும் குடும்பங்களைச் சேர்ந்த மந்திர மற்றும் குறியீட்டு மரப் பொம்மைகள், ஜி. சித்தார்தா, ஓஸ்மான் எஃபெண்டி போன்ற நவீன கலைஞர்களின் மரப்பொம்மைகள் மற்றும் மர சிற்பங்கள் போன்றவை அடங்கும்.
# பொறி மார்புச் சிலம்பன்



**பொறி மார்புச் சிலம்பன்** (Puff-throated babbler) என்பது ஆசியாவில் காணப்படும் ஒரு குருவி வகையில் காணப்படும் சிலம்பன் பறவை ஆகும். இப்பறவை முக்கியமாக மலைப்பாங்கான பகுதிகளில் புல்வெளி மற்றும் புதர்க்காடுகளிலும் காணப்படுகின்றன. இவை சிறிய குழுக்களாக தரையில் இரைகளைத் தெடி உட்கொள்கின்றன. இவை குரல்கள் பாடும் பறவையைப்போல் கேட்டும். இப்பறவையானது ஒரு தனித்துவமான இனத்தைச் சார்ந்த மாதிரி இனப் பறவையாகும்.
# பெக்கலோங்கன் பாடிக் அருங்காட்சியகம்


**பெக்கலோங்கன் பாடிக் அருங்காட்சியகம்** (**Pekalongan Batik Museum**) இந்தோனேசியாவின் மத்திய ஜாவா பகுதியில் பெக்கலோங்கன் என்னுமிடத்தில் அமைந்துள்ள ஒரு பாடிக் அருங்காட்சியகம் ஆகும். பாடிக் என்பது துணியில் மெழுகு எதிர்ப்புத்தன்மை கொண்ட சாயத்தைக் கொண்டு உருவாக்கப்படுகின்ற ஒரு வகையான கலையாகும்.  

## வரலாறு
இந்த அருங்காட்சியகத்தின் கட்டிடம் முன்னர் சிட்டி ஹால் ஆஃப் பெக்கலோங்கன் (1906), நகர மையத்தில் அமைந்து இருந்தது. இப்பகுதியில் தேவாலயம் மற்றும் தபால் அலுவலகம் போன்ற முக்கியமான காலனித்துவ கட்டிடங்கள் அமைந்துள்ளன. ஜூலை 12, 1972 ஆம் நாள் அன்று மத்திய ஜாவாவின் கல்வி மற்றும் கலாச்சார அமைச்சகத்தால் இந்த அருங்காட்சியகம் அதிகாரப்பூர்வமாக நிறுவப்பட்டதாக அறிவிக்கப்பட்டது.இந்தோனேசிய பாடிக் பண்பாட்டைப் பாதுகாத்தல், பாடிக் சேகரிப்புகளை பாதுகாத்து வைத்தல், மக்களுக்கு இந்தோனேசிய பாடிக் பண்பாடு தொடர்பாக பயிற்றுவித்தல் போன்றவை இந்த பெக்கலோங்கன் பாடிக் அருங்காட்சியகத்தின் முக்கிய நோக்கங்களாகும்.  

## சேகரிப்பு
இந்த அருங்காட்சியகத்தில் பெக்கலோங்கன் மற்றும் அதைச் சுற்றியுள்ள பகுதிகளைச் சார்ந்த பரந்த அளவிலான பாடிக் கலை மற்றும் வடிவமைப்பினைக் கொண்ட சேகரிப்புகள் காட்சிப்படுத்தப்பட்டு உள்ளன. அத்துடன் டச்சு காலம்‘ தொடங்கி இரண்டாம் உலகப் போரில் ஜப்பானின் செல்வாக்கு வரையிலான பாடிக் கலையின் வளர்ச்சி பற்றிய தகவல்களும் அதன் ஹோகோகாய் ஜாவானீய கலைப்படைப்புகளும் உள்ளன. இந்த அருங்காட்சியகத்தில் அலுவலக இடம், பாடிக் கலைப்பொருள்கள் விற்கின்ற கடை, நூலகம் மற்றும் கருத்தரங்கு அறைகள் உள்ளன. பாடிக் தயாரிப்புகளை செயல்முறையில் விளக்கும் வகையில் ஒரு பட்டறையும் அமைக்கப்பட்டு உள்ளது.  

## யுனெஸ்கோ அங்கீகாரம்
யுனெஸ்கோ பெக்கலோங்கன் பாடிக் அருங்காட்சியகத்தை உலகின் புலனாகாப் பாரம்பரியம் (World Intangible Heritage) என்று 2009 ஆம் ஆண்டில் அறிவித்துள்ளது. இந்த அருங்காட்சியகம் பாடிக் பண்பாட்டைக் காப்பதோடு, பாடிக் கலை சேகரிப்புகளை பாதுகாத்து வைப்பதில் முக்கியத்துவம் செலுத்துகிறது. அத்துடன் இந்த கலை தொடர்பான விழிப்புணர்வினை உண்டாக்கும் வகையில் பயிற்றுவிப்பு, பட்டறை நடத்துதல் போன்ற பணிகளை மேற்கொண்டு வருகிறது. இந்த அருங்காட்சியகத்தில் 1,200க்கும் மேலான பாடிக் துணி வகைகள் பார்வையாளர்களுக்காகக் காட்சிப்படுத்தப்பட்டு அமைக்கப்பட்டுள்ளன. இவ்வாறு காட்சிப்படுத்தப்பட்டுள்ளவற்றில் பல பொருள்கள் கோட்பாட்டு அடிப்படையில் உள்ளன. அவை பொதுமக்களிடம் அந்த கலையின் ஆரம்பம் தொடங்கி வரலாறு, வளர்ச்சி நிலை, அதைப் பேணிப் பாதுகாத்தல் என்பதை எடுத்துரைக்கும் வகையில் அமைந்துள்ளன. பாடிக் அருங்காட்சியகம் பாடிக் கலையினைப் பாதுகாத்துக் கொண்டுவருகின்ற நிலையில், பழக்க வழக்கங்களைப் பாதுகாத்தல் என்ற அடிப்படையில் இந்தோனேசியாவின் ஒரே அருங்காட்சியகம் என்ற பெருமையினை யுனெஸ்கோ மூலமாகப் பெற்றுள்ளது. பாடிக் கலையினைப் பயிற்றுவிப்பதற்கான பயிற்சிப் பட்டறைகள் அருங்காட்சியக வளாகத்தில் மட்டுமே நடத்தப்படுவதில்லை. அனைவரையும் சென்றடையவேண்டும் என்ற நன்னோக்கில் பொது இடங்களிலும்கூட அவை நடத்தப்படுகின்றன.  

## பார்வை நேரம்
இயற்கை மற்றும் செயற்கைத் துணிவகைகளைக் கொண்ட பாடிக் கலை அருங்காட்சியகம் Jl. ஜடாயு எண் 3, பஞ்சாங் வேடன், பெக்கலோங்கன் உட்டாரா, கோட்டா பெக்கலோங்கன், ஜாவா தெங்கா 51141, இந்தோனேஷியா என்ற முகவரியில் அமைந்துள்ளது. பார்வையாளர்கள் இந்த அருங்காட்சியகத்தினை காலை 8.00 மணி முதல் மாலை 3.00 மணி வரை அனைத்து நாள்களிலும் பார்வையிடலாம். இந்த அருங்காட்சியக்ததிற்கு விடுமுறை நாள் எதுவுமில்லை. அருங்காட்சியகத்தைச் சுற்றிப் பார்வையிடுவதற்கு குறைந்தது நான்கு மணி நேரம் பரிந்துரைக்கப்படுகிறது.
# கலிபோர்னியா நீர்பாதை



**கலிபோர்னியா நீர்பாதை** (California Aqueduct) 1963 ஆம் ஆண்டு துவங்கப்பட்டு 1997 ஆம் ஆண்டு மக்களின் தண்ணீர் பயன்பாட்டிற்காக அர்பணிக்கப்பட்ட செயற்கை நீர்ப்பாதையாகும். இது அமெரிக்கா நாட்டின் கலிபோர்னியா மாகாணத்தில் உள்ள மலைப் பகுதியிலிருந்து சேகரிப்பப்பட்ட நீரை கால்வாய்கள், சுரங்கங்கள் மற்றும் குழாய்த்திட்டங்கள் போன்றவற்றின் மூலம் ஓரிடத்தில் சேகரிக்கப்பட்டு கலிபோர்னியா மாநில நீர் திட்டங்களுக்காக பயன்படுத்தப்படுகிறது. இத்திட்டமானது 650 கிலோ மீட்டர்கள் தூரத்தைக்கொண்டது ஆகும். இந்த நீர்பாதையானது ஒரே நேரத்தில் கால்வாயாகவும், மற்றும் நீர்தேக்கமாகவும் செயல்படுகிறது.
# கௌசிகி


**கௌசிகி** (*Kaushiki*) ஒரு இந்து மத தேவி ஆவார். இவர் துர்க்கை<nowiki/>யின் ஒரு அம்சமாகவும் ஜகன்மாதா பார்வதி<nowiki/>யிடமிருந்து தோன்றியதாகவும் போற்றப்படுகிறார். இவருக்கு மஹாசரஸ்வதி, அம்பிகை என்றும் பெயர்கள் உண்டு. பார்வதியிடமிருந்து இவர் தோன்றிய நோக்கமே சும்பன் நிசும்பன் என்ற அசுரர்களை வதைக்கவே. பேரகிழயான இவரது அழகை கண்டு அசுரர்களே மயங்கினர். சிம்மவாகினியான இவர் தனது எட்டு கரங்களில் சூலம், சக்கரம், கத்தி, கேடயம் போன்ற ஆயுதங்களை ஏந்தியுள்ளார்.  
**துர்க்கையின் அம்சம்**

| தேவி
துர்க்கை

பார்வதி

ஆதிபராசக்தி |
| --- |

தேவியிலிருந்து தோன்றும் கௌசிகி]]  
துர்க்கை மகிசாசுரனை அழித்தப்பின் சிறிது காலத்திற்கு பிறகு இவ்வுலகம் மீண்டும் சும்பன் , நிசும்பன் என்ற அரக்க சகோரதரர்களிடம் சிக்கியது. ஒரு பெண்ணால் மட்டுமே தங்களுக்கு மரணம் நிகழ வேண்டும் என்று வரம் வாங்கிய இவ்விருவரும் மற்ற அசுரர்களான சண்டன், முண்டன், இரத்தபீஜன், தூம்ரலோசனன் போன்றவர்களுடன் இணைந்து தேவர்கள், முனிவர்கள் மற்றும் எல்லா உயிர்களையும் கொடுமைப்படுத்தினர். தேவர்களின் இருப்பிடத்தை ஆக்கிரமித்து அவர்களை விரட்டி அடித்தனர். அப்போது தேவர்களுக்கு மகிச வதம் முடிந்ததும் துர்க்கா தேவி அவர்களை என்றென்றும் இரட்சிப்பேன் என்று வாக்களித்தது நினைவிற்கு வந்தது. உடனே தேவர்கள் இமய மலைக்கு சென்று அபராஜிதா ஸ்தோத்திரத்தை பாராயணம் செய்து தேவியை தங்களை காப்பாற்றுமாறு பக்தியுடன் வேண்டினர். யாதேவி சர்வ பூதேஷு என்று தொடங்கும் அந்த ஸ்தோத்திரத்தை பாராயணம் செய்ததும் சிவனின் தேவியான பார்வதியின் மேனியில் இருந்த வெண்மை நிறம் மற்றொரு தேவியின் உருவமாக வெளிவருகிறது. இவரே கௌசிகி தேவி. வெண்மை நிறமான கௌசிகி வெளிவந்ததும் பார்வதியே கருமையாக (காளி) மாறினார்.  

அப்போது தேவர்களை பின்தொடர்ந்து வந்த அசுர ஒற்றர்களான சண்டனும் முண்டனும் கௌசிகி தேவியை கண்டனர். உலகையே மயக்கவல்ல​ கௌசிகி துர்க்கையின் பேரெழிலை கண்டதும் உடனே தங்கள் எஜமானர்களிடம் சென்று தேவியின் அழகை வர்ணித்தனர். தேவியை மணக்க எண்ணிய சும்ப நிசும்பர்கள் தங்களை மணந்துக்கொள்ளுமாறு தேவிக்கு தூது அனுப்பினர். கௌசிகியோ யார் தன்னை போரில் தோற்கடிக்கிரார்களோ அவர்களையே மணந்துக்கொள்வதாக பதிலளித்தார்.  

தேவியின் பதிலை கேட்டு ஆத்திரம் அடைந்த சும்ப நிசும்பர்கள் தங்கள் படையை ஒன்றன் பின் ஒன்றாக அனுப்பி வைத்தனர். கௌசிகி தேவி அனைத்து அசுரப்படைகளை அழித்தார். தூம்ரலோசனனை ஹூம்கார முழக்கமிட்டு எரித்தார். கௌசிகியின் நெற்றியிலிருந்து தோன்றிய காளியே சண்டனையும் முண்டனையும் அழித்தார். அதனாலேயே காளிக்கு சாமுண்டி என்ற பெயர் வந்தது.  
அதுமட்டுமல்லாமல் போரில் தேவிக்கு உதவ சப்த கன்னியர் தோன்றினர்.  

சண்ட முண்டனின் வதம் முடிந்தப்பின் கௌசிகி இரத்தபீஜன் என்ற அசுரனிடம் போர் புரிந்தார். அவனை வெல்வது தேவிக்கு சிறிது கடினமாய் இருந்தது. காரணம் அவனின் உடலிலிருந்து தோன்றும் ஒவ்வொரு இரத்தத்துளிகளிருந்தும் அவனைப் போன்றே பல இரத்தபீஜர்கள் தோன்றினர். உடனே கௌசிகி தேவி காளி தேவியிடம் அவன் உடலிலிருந்து சொட்டும் இரத்தத்தை பூமியில் விழவிடாமல் குடிக்குமாறு ஆணையிட்டார். பிறகு தேவி அவனை எளிதில் மாய்த்தார். சும்ப நிசும்பர்களுக்கு இறுதி வாய்ப்பு தர எண்ணிய கௌசிகி தேவி தேவர்களிடம் இருப்பிடத்தை மீீீண்டும் தேவர்களிடமே கொடுத்து விட்டு யாரையும் துன்புறுத்தாமல் அசுரர்களுக்கு உரிய பாதாள லோகத்திற்கே செல்லுமாறு என்றும் எல்லோருக்கும் மங்களமே அருளும் சிவபெருமானை சும்ப நிசும்பர்களிடம் தூது அனுப்பினார். கணவரான சிவனையே தூது அனுப்பியதால் தேவிக்கு சிவதூதி என்ற பெயர் வந்தது.
# தொப்புள் குடலிறக்கம்



**தொப்புள் குடலிறக்கம்** (Umbilical hernia) என்பது பொதுவாக தொப்புள் மற்றும் அதன் அறுகில் உள்ள பகுதிகள் பிதுங்கி தெரிவதைக்குறிக்கும். இவ்வகையான பாதிப்புக்கள் ஆண், பெண் இருபாலரையும் பாதிக்கும் என்றாலும் பெண்களையே அதிகமாக பாதிக்கிறது. இது குழந்தை பிறந்தபோதும், 40 வயதிலும், மற்றும் முதுமையிலும் பாதிக்க வாய்ப்புள்ளது. இவை அதிக அளவாக பெருங்குடலின் பெருஞ்சுற்றுவிரிமடிப்புப் (Greater omentum) பகுதியிலும், எப்போதாவது சிறுகுடல் பகுதியிலும் கொழுப்பு போன்ற வீக்கம் ஏற்பட்டு பாதிக்கிறது.  

## பாதிப்புக்கள்
### குழந்தை பருவ பாதிப்பிற்கான காரணம்
தாயின் வயிற்றில் சிசு வளரும்போதே அதன் முன் வயிற்றுச்சுவர் முழுவளர்ச்சி அடையும் வரை வயிற்றுக்குள் இருக்கவேண்டிய பல உறுப்புக்களும் வயிற்றுக்கு வெளியில் உள்ள ஒரு பையில்தான் இருக்கும். இந்த பையும் குழந்தையின் வயிறும் தொப்புள் துளைவளியாக இணைந்திருக்கும். குழந்தை வளர வளர பையில் உள்ள உறுப்புக்கள் ஒவ்வொன்றாக குழந்தையின் வயிற்றுக்குள் உள்ளிழுக்கப்படுகிறது. பின் கருப்பையில் நஞ்சுவோடு சேர்ந்து தொப்புள்கொடி மட்டும் வெளியில் இருக்கும். குழந்தையின் பிறப்பிற்குப்பின் தொப்புள் கொடி அகற்றப்பட்டபின்னர் தொப்புளின் வாய்பகுதி மூடிவிடுகிறது.  
சரியாக குடல் பகுதி உள்ளே செல்லாமல் இருந்தாலோ, அப்பகுதியில் உள்ள தோள் பகுதி வலுவற்ற நிலையில் இருந்தாலோ தொப்புள் பகுதி வீக்கம் கொண்டதாக காணப்படுகிறது.  

### நடுத்தரவயது பாதிப்பு
இவ்வகையான பாதிப்பு பொதுவாக பெண்களுக்கே அதிகம் ஏற்படுகிறது. இதற்கு காரணம் வயிற்றுக்குள் அழுத்தம் அதிகரிப்பது, உடற்பருமன், வயிற்றில் கட்டி, பலமுறை கர்ப்பமானவர்கள், இரட்டைக்கருவை சுமப்பவர்கள், நுரையீரல் பாதிப்பின் காரணமாக தொடர்ந்து இருமல் உடையவர்கள், கனமான சுமையை தூக்கும் கூலியாட்கள், மேலும் கல்லீரல் பாதிப்பு உள்ளவர்களுக்கு நீர் கோர்த்துக்கொள்வதாலும் இவ்வகையான பாதிப்பு ஏற்படுகிறது.  

## சிகிச்சை
இவ்வகையான பாதிப்பிற்கு இரண்டு வகையான சிகிச்சை முறைகள் கடைப்பிடிக்கப்படுகின்றன. சிறிய அளவிலான வீக்கமாக இருந்தால் நுன்துளை அறுவைச் சிகிச்சை மூலமும், பெரிய அளவிலான வீக்கமாகவும், அல்லது உள்ளே குடல் அழுகி இருந்தால் அறுவை சிகிச்சை மூலமும் பாதிப்பு சரிசெய்யப்படுகிறது.
# மைமனா

**மைமனா** (ஆங்கிலம் : Maymana; பாரசீக மொழி / உசுபேகிய மொழி : میمنه) என்பது ஆப்கானித்தான் நாட்டின் நகரமாகும். துருக்மெனிஸ்தான் எல்லைக்கு அருகிலுள்ள வடமேற்கு ஆப்கானித்தானின் பரியாப் மாகாணத்தின் தலைநகரம் ஆகும். இது நாட்டின் தலைநகர் காபூலுக்கு வடமேற்கே சுமார் 400 கி.மீ. (250 மைல்) தொலைவில் உள்ளது. இந்த நகரம் முர்காப் ஆற்றின் துணை நதியான மைமனா நதியில் அமைந்துள்ளது. மைமனா நகரின் மக்கட் தொகை 2015 ஆம் ஆண்டில் 149,040 ஆக இருந்தது. இந்த நகரம் வடமேற்கு ஆப்கானிஸ்தானின் மிகப்பெரிய நகரங்களில் ஒன்றாகும்.  

## புவியியல்
முர்காப் ஆற்றின் துணை நதியான மைமனா நதியின் ஆற்றடுக்குத் திட்டில் 877 மீ (2,877 அடி) உயரத்தில் டோர்கெஸ்தான் மலைத்தொடரின் வடக்கு அடிவாரத்தில் மைமனா நகரம் அமைந்துள்ளது . நகரத்திற்கு 50 கி.மீ தெற்கே பேண்ட்-இ துர்கிஸ்தான் ஆற்றிலிருந்து மேமானா நதி கிளைக்கிறது. மைமனா பிராந்தியத்தின் மலைப்பகுதிகள் பொதுவாக பருவகால விவசாய நடவடிக்கைகளுக்கு ஏற்ற வளமான மேல் மண்ணைக் கொண்டுள்ளன.  

## காலநிலை
கோப்பனின் காலநிலை வகைப்பாட்டின் படி வெப்பமான கோடைகால மத்திய தரைக்கடல் காலநிலையை கொண்டுள்ளது.  

## மக்கட் தொகை
19 ஆம் நூற்றாண்டின் குடியேற்றத்தின் மக்கட் தொகை 15,000–18,000 என மதிப்பிடப்பட்டது. இந்த பிராந்தியத்தில் உசுபேகிய மொழி பரவலாக பயன்படுத்தப்படுவதால் இந் நகரம் இது உசுபெக் நகரமாக கருதப்பட்டது. இருப்பினும் வெவ்வேறு இனங்களான தஜிக்குகள், துர்க்மென்கள், பஷ்தூன் மக்கள் மற்றும் பலூச் போன்றவர்கள் வாழ்ந்ததாக ஆவணப்படுத்தப்பட்டுள்ளது. 1958 ஆம் ஆண்டில் சனத் தொகை 30,000 என மதிப்பிடப்பட்டது. 1979 ஆண்டுகளில் இது 38,250 ஆகவும், 1982 ஆண்டுகளில் 56,973 ஆகவும் உயர்ந்தது. இவை உத்தியோகப்பூர்வ கணக்கெடுப்புக்களாக இருக்கவில்லை. 2004 ஆம் ஆண்டில் மைமனாவின் மக்கட் தொகை 75,900 என்று மதிப்பிடப்பட்டது. ஆனால் போதிய சான்றுகள் காணப்படவில்லை. 2015 ஆம் ஆண்டில் ஐ.நா. ஆதரவில் மக்கட் தொகை 149,040 ஆக மதிப்பிடப்பட்டது. மேலும் இந்த நகரத்தின் மொத்த குடியிருப்புகளின் எண்ணிக்கை 16,560 ஆகும்.